laion/Wikipedia-Exotic huggingface dataset:
עופר לפידות

עופר לפידות (נולד ב-1950) הוא טייס וקצין צה"ל במילואים בדרגת תת-אלוף. שירת כמפקד בית הספר לטיסה, מפקד בסיס רמון וראש מחלקת תכנון וארגון בחיל האוויר. לפידות נולד בקיבוץ גזית, בנם של אברי וחוה. ב-1969 התגייס לצה"ל וסיים קורס טיס במגמת קרב. הוא שירת כטייס סקייהוק בטייסת 110 וכטייס פנטום. הדריך בבית הספר לטיסה, פיקד על קורס מכין ושימש סמ"ט ב' בטייסת פנטום. עבר הסבה למטוסי F-15 ושירת כסמ"ט א' בטייסת 133. במלחמת לבנון הראשונה רשם שתי הפלות של מטוסי חיל האוויר הסורי, הראשונה בהן של מטוס מיג 23 ב-7 ביוני והשנייה של מיג 21 ב-11 ביוני 1982. בשנים 1983-1985 פיקד על טייסת 116 (מטוסי סקייהוק) והופקד על העברתה לבסיס נבטים. עבר הסבה למטוסי F-16 "נץ" ובשנים 1985-1987 פיקד על טייסת 110. בשנים 1989–1991 פיקד על בית הספר לטיסה ולאחר מכן שירת כמפקד בסיס רמון וכראש מחלקת תכנון וארגון במטה חיל האוויר עד שחרורו ב-1995. לאחר שירות הקבע עבד כעוזר למנכ"ל ומנהל חברת בת של המשביר לצרכן. בהמשך שירת כקברניט בחברת אל על ומנהל תחום בטיחות ואיכות. לפידות בעל תואר ראשון מאוניברסיטת בר-אילן ותואר שני בניהול מבית הספר של הצי ללימודים מתקדמים. הוא פעיל במחאה נגד הרפורמה המשפטית. עופר לפידות מספר על פגיעת ציפור במטוס עיט הפלת מיג 23 סורי, 7.6.1982, אתר מרקיע שחקים הפלת מיג 21 סורי, 11.6.1982, אתר מרקיע שחקים איתי בלומנטל, הטיסה לוושינגטון נדחתה, פעילים מתכננים לחסום את שערי הכניסה לנמל התעופה, באתר ynet, 13 בספטמבר 2020 מחאת הטייסים - תא״ל במיל׳ רליק שפיר ותא"ל במיל' עופר לפידות בשיחה עם לוסי אהריש
יחסי אינדונזיה–אנדורה

בין אינדונזיה לאנדורה מתקיימים יחסים דיפלומטיים החל מ-1996. היחסים בין שתי המדינות כוננו ב-26 במרץ 1996. כוננות היחסים נעשתה באמצעות הודעה משותפת שנחתמה בפריז בידי נציגי המדינות. נכון להיום, בין המדינות מתקיימים יחסים בילטרליים, כלכליים, מסחריים, תרבותיים ומדעיים. בספטמבר 2017, שרי החוץ של אינדונזיה ואנדורה קיימו דיון בשולי העצרת הכללית של האומות המאוחדות בניו יורק. בביקורו הרשמי של סגן שר החוץ של אינדונזיה באנדורה, הביע ראש ממשלת אנדורה אנטוני מרטי את הערכתו למאמצים שנעשו בחיזוק שיתוף הפעולה בין שתי המדינות. לאינדונזיה אין שגרירות באנדורה, ושגרירות אינדונזיה בפריז אמונה על היחסים עם אנדורה. אנדורה אינה מיוצגת באינדונזיה, הן בדרג השגרירות והן בדרג הקונסולרי. מדיה וקבצים בנושא יחסי אינדונזיה–אנדורה בוויקישיתוף Embassy of the Republic of Indonesia Paris Accredited to Andorra, Monaco, and UNESCO France, Kementerian Luar Negeri Repulik Indonesia (באינדונזית) Embassy of Indonesia in Andorra, VisaHQ (באנגלית)
צפיפות דיריכלה

בתורת המספרים, צפיפות דיריכלה היא מדד לגודל של קבוצה אחת, בדרך כלל אינסופית, ביחס לקבוצה אחרת. השימוש במדד שכיח בעיקר בתורת המספרים האנליטית, והוא קרוי גם צפיפות אנליטית. מדד זה לצפיפות הוצע על ידי המתמטיקאי הגרמני יוהאן פטר גוסטב לז'ן דיריכלה, כאשר הוכיח את משפטו המפורסם על ראשוניים בסדרות חשבוניות: אם a {\displaystyle a} זר ל- n {\displaystyle n} , אז יש אינסוף מספרים ראשוניים הנותנים שארית a {\displaystyle a} בחלוקה ל- n {\displaystyle n} . דיריכלה הוכיח למעשה שהצפיפות של קבוצת הראשוניים מהצורה a + n x {\displaystyle a+nx} , בתוך כל הראשוניים, שווה ל- 1 ϕ ( n ) {\displaystyle {\frac {1}{\phi (n)}}} , כאשר ϕ {\displaystyle \phi } היא פונקציית אוילר. הצפיפות מוגדרת באופן הבא: אם A ⊆ B {\displaystyle A\subseteq B} קבוצות של מספרים טבעיים, אז הצפיפות של A {\displaystyle A} בתוך B {\displaystyle B} היא הגבול lim s → 1 + ∑ a ∈ A a − s ∑ b ∈ B b − s {\displaystyle \lim _{s\rightarrow 1^{+}}{\frac {\sum _{a\in A}a^{-s}}{\sum _{b\in B}b^{-s}}}} , בתנאי שהגבול קיים. כאשר הגבול קיים, הצפיפות היא תמיד בין 0 ל-1. המדד שימושי בעיקר כאשר הסכום ∑ b ∈ B b − 1 {\displaystyle \sum _{b\in B}b^{-1}} שבמכנה שווה לאינסוף. תופעה זו מתרחשת כאשר הקבוצה B {\displaystyle B} היא 'קבוצה גדולה', כמו קבוצת כל המספרים הטבעיים (ראו הטור ההרמוני), או קבוצת כל המספרים הראשוניים (ראו טור ההופכיים של המספרים הראשוניים). הגדרות אנלוגיות קיימות גם עבור קבוצות אחרות מלבד המספרים הטבעיים, כגון אידיאלים ראשוניים בחוגי שלמים של שדות מספרים, או פולינומים מעל שדה סופי. אם מחזיקים את הקבוצה B {\displaystyle B} קבועה, אפשר לחשוב על הצפיפות היחסית של A {\displaystyle A} כמין פונקציית מידה על המרחב B {\displaystyle B} ; הצפיפות מקיימת חלק מן האקסיומות המתארות פונקציות מידה, אך לא את כולן (צפיפות דיריכלה אינה " σ {\displaystyle \sigma } -אדיטיבית"). את צפיפות דיריכלה אפשר להשוות ל"צפיפות טבעית", lim n → ∞ | A ∩ { 1 , … , n } | | B ∩ { 1 , … , n } | {\displaystyle \lim _{n\rightarrow \infty }{\frac {|A\cap \{1,\dots ,n\}|}{|B\cap \{1,\dots ,n\}|}}} (כאשר הגבול קיים), שגם לה תכונות רבות של פונקציית מידה. אם הצפיפות הטבעית קיימת, אז גם צפיפות דיריכלה קיימת, ושווה לה בערכה המספרי. מאידך, לא קשה לבנות דוגמאות שבהן הצפיפות הטבעית אינה קיימת, בעוד שצפיפות דיריכלה מוגדרת היטב; במובן זה, צפיפות דיריכלה מהווה הכללה משמעותית של הצפיפות הטבעית. במקרה של משפט דיריכלה שהובא לעיל, גם הצפיפות הטבעית קיימת (אך ההוכחה לכך קשה מן ההוכחה המקורית של דיריכלה). צפיפות (תורת המספרים) צפיפות שנירלמן צפיפות דיריכלה, באתר אנציקלופדיה למתמטיקה (באנגלית)
מצודת בורג

מצודת בורג (באנגלית: Borg Bastion) היא פסגה בגובה של 3,730 מטרים (12,240 רגל), הנמצא ברכס ג'ונס הופקינס, במרחק של 1.7 מיל ימיים (3.1 ק"מ) מצפון-מערב של רכס החברה המלכותית שבארץ ויקטוריה. השם ניתן על ידי הוועדה המייעצת לשמות אנטארקטיים ב־1994 לכבודו של סקוט ג. בורג, גאולוג שביצע מחקר בשטח באנטארקטיקה בשנים 1978–1994; החל מ־1992 הוא היה מנהל תוכנית למדעי האדמה הקוטבים במשרד התוכניות המדעיות לאנטארקטיקה במשרד למדעי הקוטבים, הקרן הלאומית למדע. Antarctica Detail, web.archive.org, ‏2021-06-02 ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
רבי ישבב הסופר

רבי יְשֵבָב הסופר היה סופר ותנא בדור השלישי (תחילת המאה השנייה לספירה). תלמידו של רבי יהושע וחברו של רבי עקיבא. רבי ישבב הסופר היה נדיב, ואת כל נכסיו חילק לעניים, דבר שלא כל חבריו ראו בעין יפה. פעם אחת רצה לחלק חמישית מנכסיו לעניים, ורבי עקיבא לא הניח לו לעשות זאת. רבי ישבב הסופר נמנה בין עשרת הרוגי מלכות. במדרש אלה אזכרה מסופר, שביום שהוציאוהו להורג היה בן תשעים שנה וביקש מתלמידיו להחזיק איש ברעהו ולאהוב שלום ומשפט. לפני מיתתו הוא ניהל עם הקיסר דו-שיח בנושא העולם הבא, שהכעיס את הקיסר וגרם לו לצוות על הריגתו, וזה לשון המדרש: אמר לו קיסר, זקן! בכמה שנים אתה? אמר לו: היום בן תשעים שנה אנכי, ועד לא יצאתי ממעי אמי הייתה גזירה מאת הקב"ה למסור אותי ואת חבירי בידך כדי לתבוע דמינו מידך. א"ל וכי יש עולם שני? א"ל הן, ואתה אוי לך ואוי לבשתך כשיפרע דם חסידיו מידך. אמר הקיסר מהרו להרוג גם זה ואראה כחו וגבורתו של אלהי זה, ומה יעשה לי בעולם שני, ויצו עליו לשרפו. — מדרש אלה אזכרה במדרש שיר השירים[דרושה הבהרה] נאמר שהיה משארית החסידים, וכשהיה רבי יהודה הנשיא רואה אותו היה קורא עליו את הפסוק: ”הושיעה ה' כי גמר חסיד”. הוא נהרג על מטתו, ועליו נאמר הפסוק בתהלים: ”יַעְלְזוּ חֲסִידִים בְּכָבוֹד יְרַנְּנוּ עַל מִשְׁכְּבוֹתָם”.[דרוש מקור] על פי המסורת רבי ישבב לא זכה לקבורה, שכן גופתו הושלכה לכלבים. הרב אהרן הימן, "רבי ישבב הסופר", תולדות תנאים ואמוראים, לונדון, תר"ע, חלק ב, עמודים 817-816, באתר היברובוקס רבי ישבב הסופר, ב"אנציקלופדיה יהודית" באתר "דעת" תוספתא חולין, פרק ב הלכה ב. תלמוד בבלי, מסכת כתובות, דף כ"ט, עמוד ב' כתובות דף נ ע"א. בית המדרש, הוצאת אהרן ילינק. תהלים יב ב תהלים קמט ה בבלי, חולין, קמב ע"א, ועוד. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Baby, You're a Rich Man

"Baby, You're a Rich Man" הוא שיר של להקת הרוק הבריטית הביטלס שיצא כבי-סייד לסינגל "All You Need Is Love" ב-7 ביולי 1967. ג'ון לנון ניגן את הקלביולין על רקע האבוב שלו, ויצר צליל שמרמז על שהנאי הודי. השיר הוקלט והופק באולפני אולימפיק סאונד בלונדון, מה שהופך אותו להקלטה הראשונה מבין הקלטות EMI של הביטלס שנוצרה כולה מחוץ לאולפני EMI. "Baby, You're a Rich Man" הגיע למקום ה-34 במצעד בילבורד הוט 100 האמריקאי. בין התגובות המגוונות של המבקרים על השיר, בילבורד העריץ אותו כ"רוקר בטעם מזרחי עם קצב מדבק ומילים מורכבות", בעוד פיצ'פורק ביטל אותו כ"גרסה מדרגה שנייה לנושא הכסף של ג'ון לנון". מגזין הרולינג סטון דירג את "Baby, You're a Rich Man" במקום ה-68 ברשימת" 100 שירי הביטלס הגדולים ביותר". "Baby, You're a Rich Man" היה תוצאה של שילוב של שני שירים לא גמורים שנכתבו על ידי לנון ומקרטני באופן דומה ל-"A Day in the Life" ו-"I've Got a Feeling". שם העבודה, המבוסס על שיריו של לנון, היה "One of the Beautiful People", אליו הוסיף מקרטני את הפזמון "Baby, you're a rich man". בראיון תיאר לנון את השיר כ"שני חלקים נפרדים... שאולצו לשיר כאחד". במהלך שנות השישים, "אנשים יפים" היה המונח שאימצו היפים בקליפורניה כדי להתייחס לעצמם. לדברי הסופר בארי מיילס, שהיה בין הדמויות המובילות במחתרת הבריטית ב-1967, לנון שאב השראה לשיר ממאמרים בעיתונים על תופעת ההיפים המתהווה. משערים שמקרטני כתב את הקטע שלו על מנהל הלהקה, בריאן אפשטיין. המילים של לנון הן בצורת חילופי שאלות ותשובות, בדוממה לזאת שבה השתמשו הוא ומקרטני בשיר "With a Little Help from My Friends". המוזיקולוג וולטר אוורט כתב כי השיר "שואל את בריאן אפשטיין ללא שם איך זה להיות אחד מ'האנשים היפים'", אוורט מוסיף: "הכינוי הזה שימש גם את ההיפים הקהילתיים וגם את אלה שמתערבבים עם הבדרנים המפורסמים ביותר". לנון טען כי משמעות השיר היא שכולם אנשים עשירים, ואמר: "המטרה הייתה להפסיק לגנוח. אתה איש עשיר וכולנו אנשים עשירים". ג'ורג' האריסון אמר כי המסר הוא שכל האנשים עשירים בתוך עצמם, ללא קשר לדאגות חומריות. ג'ון לנון - שירה, פסנתר, קלביולין פול מקרטני - קולות רקע, גיטרת בס, פסנתר ג'ורג' האריסון - קולות רקע, גיטרת קצב, גיטרה מובילה, מחיאות כפיים רינגו סטאר - תופים, טמבורין, מאראקות, מחיאות כפיים מוזיקאים נוספים אדי קרמר - ויברפון מיק ג'אגר - קולות רקע מידע על היצירה "Baby, You're a Rich Man" באתר מיוזיק בריינז גרסאות נוספות ל"Baby, You're a Rich Man" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
איבו דנאו

איבו דנאו (בסלובנית: Ivo Daneu; נולד ב-6 באוקטובר 1937) הוא כדורסלן ומאמן כדורסל עבר סלובני. דנאו, ששיחק בעמדות הרכז והקלע, העביר את קריירת המשחק שלו באולימפיה ליובליאנה. הוא נבחר לספורטאי השנה ביוגוסלביה ב-1967 ולספורטאי השנה בסלובניה ב-1969. הוא נבחר לאחד מ-50 הכדורסלנים הגדולים בתולדות פיב"א ב-1991 והוכנס להיכל התהילה של פיב"א ב-2007. במהלך קריירת במועדונים שלו שיחק דנאו בקבוצות הנוער של ברניק מריבור בשנים 1949–1956, ובמדי אולימפיה ליובליאנה בקבוצות הבוגרים מ-1956 עד 1970. במדי אולימפיה הוא זכה באליפות הליגה היוגוסלבית בכדורסל שש פעמים (1957, 1959, 1961, 1962, 1966 ו-1970), ומספר 13 הוצא לגמלאות על ידי הקבוצה. דנאו שיחק 209 משחקים במדי נבחרת יוגוסלביה בכדורסל מ-1956 עד 1970. עם הנבחרת הוא זכה באליפות העולם בכדורסל 1970, במדליות הכסף בטורניר הכדורסל באולימפיאדת מקסיקו סיטי (1968), באליפויות העולם 1963 ו-1967 (אז נבחר גם ל-MVP של הטורניר) ובאליפויות אירופה 1961, 1965 ו-1969, ומדליית ארד באליפות אירופה בכדורסל 1963. דנאו שימש כמאמן אולימפיה לובליאנה בשנים 1970–1971 וכמאמן רודאר טרבובליה ב-1976. פרופיל אולימפי, באתר olympedia.org פרופיל, באתר פיב"א פרופיל, באתר פיב"א אירופה פרופיל, באתר היכל התהילה של פיב"א פרופיל, באתר אולימפיה ליובליאנה איבו דנאו, בהיכל התהילה של פיב"א "Olympic Legends - Ivo Daneu". פיב"א (באנגלית). נבדק ב-2021-05-17. SLO - Daneu reflects on amazing Hall of Fame career, פיב"א (באנגלית)
תחיא חאלים

תחיא מוחמד חלים (9 בספטמבר 1919 – 24 במאי 2003) הייתה אמנית מצרית, חלק מהתנועה האקספרסיבית המודרנית. כאמנית פלסטית מצרית, הייתה אחת החלוציות של תנועת הביטוי המודרנית באמנות המצרית בשנות ה-1960, שם היא הצטיינה בהבעת המוזרויות של הדמות המצרית בעבודותיה. רבות מעבודותיה עוסקות בתרבות הנובית, הנילוס, הסירות, והנושאים הפופולריים והלאומיים שבשבילם הוענק לה מספר פרסים כבוד במצרים ובחוץ. תחיא חאלים נולדה בסודאן, שם התגוררה משפחתה. החינוך היסודי שלה היה בתוך הארמון המלכותי בקהיר, אביה זכה בפרס מפואד הראשון, מלך מצרים. תחיא חאלים למדה אמנות אצל מורים רשמיים חשובים כמו הצייר הלבנוני יוסף טרבלסי והאמן היווני ג'רום, לאחר מכן הייתה תחת פיקוחו של האמן המצרי חאמד עבדאללה בסטודיו שלו בשנת 1943, ולאחר נישואיהם בשנת 1945, הם הלכו לפריז כדי להצטרף לאקדמיה ז'וליאן (1949-1951). כשחזרו למצרים, הם לימדו אמנות יחד בסטודיו הפרטי, במרכז העיר (קרוב לכיכר תחריר) בקהיר. תחיא חאלים קיבלה שני מענקים (מלגות ) ייעודיים לייצור אמנותי בשנת 1960 ו-1975. היא הציגה את עבודותיה בביאנלה בוונציה בשנים 1956, 1960 ו-1970. [1] [2] [3] [4] ביוגרפיה יצירות של תחיה חאלם الأخبار - قطاع الفنون التشكيلية, www.fineart.gov.eg tahia halim's 96th birthday, 9 September 2015. Retrieved 27 December 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תחיא חאלים".
ראמז זרוקי

ראמז אל-ערבי זרוקי (בערבית: رامز العربي زروقي, בתעתיק מדויק: ראמז אלערבי זרוקי; נולד ב-26 במאי 1998 באמסטרדם שבהולנד) הוא כדורגלן אלג'יראי-הולנדי המשחק בעמדת הקשר האחורי בקבוצת פיינורד מליגת העל ההולנדית ובנבחרת אלג'יריה. זרוקי גדל במחלקות הנוער של אייאקס וטוונטה. בשנת 2019 החל לשחק בקבוצה הבוגרת של טוונטה במסגרת ליגת העל ההולנדית. ב-25 במרץ 2021 ערך זרוקי את הופעת הבכורה שלו בנבחרת אלג'יריה, בתיקו 3-3 נגד נבחרת זמביה במסגרת מוקדמות גביע אפריקה לאומות 2021. ב-2 בספטמבר הבקיע את שער הבכורה שלו בנבחרת, בניצחון 0–8 על נבחרת ג'יבוטי במסגרת מוקדמות מונדיאל 2022. הוא היה חלק מסגל הנבחרת לטורניר גביע אפריקה לאומות 2021 בשנת 2022, וערך הופעה אחת בטורניר. נכלל בסגל נבחרת אלג'יריה לטורניר גביע אפריקה לאומות 2023. מדיה וקבצים בנושא ראמז זרוקי בוויקישיתוף ראמז זרוקי, באתר Transfermarkt ראמז זרוקי, באתר Soccerway ראמז זרוקי, באתר WorldFootball.net ראמז זרוקי, באתר National Football Teams ראמז זרוקי, באתר FootballDatabase.eu
עמית דניאלי

עמית דניאלי (נולד ב-25 באוגוסט 1985) הוא פרופסור למדעי המחשב באוניברסיטה העברית בירושלים המתמחה בתחום למידת מכונה. דניאלי נולד וגדל בירושלים. למד בתיכון בויאר בירושלים. סיים תואר ראשון ותואר שני ודוקטורט במדעי המחשב ומתמטיקה באוניברסיטה העברית בירושלים. מנחיו לדוקטורט היו פרופ' נתי ליניאל ופרופ' שי שלו-שוורץ. עבד בחברת גוגל כחוקר בארצות הברית בין 2015 ל־2017. עובד במשרה חלקית כחוקר בגוגל בתל אביב. זכה במלגת אדמס לשנת תשע"ג מטעם האקדמיה הלאומית הישראלית למדעים על מחקר שפורסם בכתב העת למתמטיקה דיסקרטית ובו תרומה משמעותית המניחה בסיס מתמטי יציב לתחום למידת מכונה. זכה במלגת אלון נשוי ומתגורר בירושלים. עמית דניאלי, ברשת החברתית פייסבוק עמית דניאלי, באתר dblp עמית דניאלי, באתר ResearchGate עמית דניאלי, באתר גוגל סקולר עמית דניאלי, באתר Semantic Scholar האתר של עמית דניאלי ליאת בל סומר, בריחת מוחות, באתר ירושלים נט, ‏21.5.2012 דין-וחשבון שנתי תשע”ב, באתר האקדמיה הלאומית הישראלית למדעים, ‏2012 הזוכים במלגות אלון, באתר המועצה להשכלה גבוהה, ‏2019-04-30 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמית דניאלי".
בדר א-דין בוענאני

בדר א-דין בוענאני (בערבית: بدر الدين بوعناني, בתעתיק מדויק: בדר אלדין בוענאני; נולד ב-8 בדצמבר 2004 בליל שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת ניס מליגת העל הצרפתית ובנבחרת אלג'יריה. בוענאני גדל במחלקות הנוער של US רונשי וליל. בשנת 2021 החל לשחק בקבוצת המילואים של ליל. ב-7 ביולי 2022 חתם בוענאני בניס מליגת העל הצרפתית, והחל לשחק בקבוצת המילואים של המועדון. בחודש ינואר החל לשחק בקבוצה הראשונה של המועדון. ב-23 במרץ 2023 ערך בוענאני את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023. בדר א-דין בוענאני, באתר Transfermarkt בדר א-דין בוענאני, באתר Soccerway בדר א-דין בוענאני, באתר National Football Teams בדר א-דין בוענאני, באתר FootballDatabase.eu Nice annonce l'arrivée de Badredine Bouanani באתר Actu Foot, ‏ 7 ביולי 2022 (בצרפתית)
אבני בעלבכ

אבני בעלבכ הן שישה גושי אבן רומיים מסיביים מעובדים שנמצאו בבעלבכ, לבנון, ששימשו כמגליתים. שלוש האבנים הקטנות ביותר מתוך השש הן חלק מקיר במתחם הרומי של מקדש יופיטר (אנ'), והן מוכרות כ-"טריליתון". משקלה של כל אחת מהאבנים הללו הוא כ-750–800 טונות. שלוש האבנים הגדולות ביותר הן מונוליות רומאיות, שאינן חלק ממבנה גדול יותר: "אבן האישה ההרה" (משקל מוערך של כ-1,000 טונות), "אבן הדרום" (משקל מוערך של כ-1,242 טונות) ו-"האבן הנשכחת" (משקל מוערך של כ-1,650 טונות). יש המאמינים כי אבנים אלו נועדו למקדש יופיטר, אך בשל גודלן הן מעולם לא הוזזו ממקום מחצבתם. על האבנים הללו מבוצע חקירות ארכאולוגיות, בעיקר על ידי קבוצות גרמניות וצרפתיות, מאז המאה ה-19. Adam, Jean-Pierre (1977), "À propos du trilithon de Baalbek: Le transport et la mise en oeuvre des mégalithes", Syria (בצרפתית), 54 (1/2): 31–63, doi:10.3406/syria.1977.6623 Ruprechtsberger, Erwin M. (1999), "Vom Steinbruch zum Jupitertempel von Heliopolis/Baalbek (Libanon)", Linzer Archäologische Forschungen (בגרמנית), 30: 7–56 Massih, Jeanine Abdul (2015). "The Megalithic Quarry of Baalbek: Sector III the Megaliths of Ḥajjar al-Ḥibla". Journal of Eastern Mediterranean Archaeology & Heritage Studies. Penn State University Press. 3 (4): 313–329. doi:10.5325/jeasmedarcherstu.3.4.0313. JSTOR 10.5325/jeasmedarcherstu.3.4.0313. מדיה וקבצים בנושא אבני בעלבכ בוויקישיתוף Adam, Jean Pierre; Anthony Mathews (1999). Roman Building: Materials and Techniques. Routledge. p. 35. ISBN 978-0415208666. Ruprechtsberger 1999, pp. 7–56 Adair, Aaron. "Moving the Stones of Baalbek–The Wonders of Roman Engineering". Fleeing Nergal, Seeking Stars. ארכיון מ-2016-03-13. נבדק ב-2016-03-02.
הר רידולס

הר רידולס הוא הר אנטארקטי המתנשא לגובה של 3,295 מטרים, וממוקם ישירות בראש קרחון רודולף בהרי ויקטורי של ארץ ויקטוריה. שמו ניתן לו בידי קבוצת הגאולוגים של קרחון מרינר של משלחת הסקר הגאולוגי האנטארקטי של ניו זילנד של 1966–67, על שם ברוס וו. רידולס, העוזר הגאולוגי של הקבוצה. SCAR Composite Gazetteer, data.aad.gov.au Antarctica Detail, web.archive.org, ‏2021-06-02 Tom Kitchin, Life story: Geologist Dr Bruce Riddolls committed to the craft, Stuff, ‏2019-08-16 (באנגלית)
How Long Will I Love You?

"How Long Will I Love You?" הוא סינגל של להקת הפולק רוק הסקוטית, הווטרבויז, שמופיעה באלבום האולפן החמישי שלהם, Room to Roam. השיר נכתב על ידי מייק סקוט, והופק על ידי ברי בקט ומייק סקוט. הזמרת האנגלית אלי גולדינג הוציאה גרסת כיסוי לשיר ב-10 בנובמבר 2013, כחלק מהאלבום Halcyon Days. השיר היה השיר הרשמי של Children in Need לשנת 2013. השיר מופיע בפסקול של הסרט כל הזמן שבעולם, על אף שלא הופיע בסרט כלל. מידע על היצירה "How Long Will I Love You?" באתר מיוזיק בריינז "Ellie Goulding releases official single for BBC Children in Need". BBC. ארכיון מ-2014-02-28. נבדק ב-13 באוקטובר 2013. {{cite web}}: (עזרה) "'How Long Will I Love You' – Official BBC Children In Need Single". EllieGoulding.com. 7 באוקטובר 2013. אורכב מ-המקור ב-13 באוקטובר 2013. נבדק ב-13 באוקטובר 2013. {{cite web}}: (עזרה) Monger, James Christopher. "About Time – Original Soundtrack". AllMusic. ארכיון מ-2022-06-26. נבדק ב-10 בספטמבר 2014. {{cite web}}: (עזרה) "Watch 'How Long Will I Love You' Video". EllieGoulding.com. 9 בספטמבר 2013. אורכב מ-המקור ב-27 בספטמבר 2013. נבדק ב-13 באוקטובר 2013. {{cite web}}: (עזרה) Sales references for "How Long Will I Love You": "2014년 총결산 International Download Chart" (בקוריאנית). Gaon Singles Chart. אורכב מ-המקור ב-14 בפברואר 2015. {{cite web}}: (עזרה) "2015년 총결산 International Download Chart" (בקוריאנית). Gaon Singles Chart. אורכב מ-המקור ב-17 בינואר 2016. {{cite web}}: (עזרה) "2016년 총결산 International Download Chart" (בקוריאנית). Gaon Singles Chart. אורכב מ-המקור ב-26 בפברואר 2017. {{cite web}}: (עזרה) "How Long Will I Love You (Official BBC Children In Need 2013) – Single by Ellie Goulding". iTunes Store. United Kingdom. ארכיון מ-2014-12-01. נבדק ב-4 בנובמבר 2013. {{cite web}}: (עזרה) "How Long Will I Love You". Amazon. United Kingdom. נבדק ב-20 בינואר 2014. {{cite web}}: (עזרה)
רוני גולדשטיין

פרופ' רוני גולדשטיין הוא חוקר מקרא, פרופסור חבר בחוג למקרא באוניברסיטה העברית בירושלים. גולדשטיין עוסק בספרות הנבואה, הן מבחינה ספרותית והן מבחינת האינטראקציה שלה עם המזרח הקדום והסהר הפורה. בנושאים אלה עסקו גם התזה (2000) וגם הדוקטורט שלו (2006), שנכתבו שניהם באוניברסיטה העברית, וכן ספרו "חיי ירמיהו" המבוסס על עבודת הדוקטורט, והמאמרים שפרסם. נכון לשנת 2023 הוא כותב את הפירוש לחלקו הראשון של ספר ישעיהו (פרקים א–לט, המכונים "ישעיהו הראשון") כחלק מסדרת "מקרא לישראל". במשך כמה שנים עמד בראש תוכנית "רביבים". בין השנים 2020–2023 ערך את כתב העת תרביץ (עם שלמה נאה, שרית שלו-עיני ומשה הלברטל). מונה לפרופסור בשנת 2022. מוריו של גולדשטיין, שלדבריו עיצבו את תפיסתו המחקרית, הם משה ויינפלד, שרה יפת, שלום מ' פאול, מנחם קיסטר, אלכסנדר רופא ויאיר זקוביץ. גולדשטיין נשוי לד"ר גילה וכמן, חוקרת בתחום המדרש ואגדות חז"ל במכון שכטר. חיי ירמיהו: גלגולי המסורת על נביא החורבן עד שלהי התקופה המקראית, מוסד ביאליק, ירושלים 2013 רוני גולדשטיין, באתר האוניברסיטה העברית בירושלים העמוד של גולדשטיין באתר אקדמיה.אדו ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אן דה מורטימר

אן דה מורטימר (באנגלית: Anne de Mortimer‏; 27 בדצמבר 1388 - 22 בספטמבר 1411) הייתה אצילה אנגלייה מימי הביניים ואם קדמונית לבית יורק, אחד הצדדים במלחמות השושנים של המאה ה-15. קו המוצא שלה הוא שהעניק לשושלת היורקיסטית את תביעתה לכס המלכות. אן הייתה אמו של ריצ'רד פלנטג'נט, דוכס יורק, ולפיכך סבתם של המלכים אדוארד הרביעי וריצ'רד השלישי, וסבתא רבתא של אדוארד החמישי. אן נולדה ב-27 בדצמבר 1388, והייתה הבכורה מבין ארבעת ילדיהם של רוג'ר מורטימר, רוזן מרץ' הרביעי (1374–1398), ואלינור הולנד, רוזנת מרץ' (1370–1405). היו לה שני אחים, אדמונד מורטימר, רוזן מרץ' החמישי (1391–1425), ורוג'ר (1393–1413?), וכן אחות, אלינור. אביה היה נכדו של ליונל, דוכס קלרנס, בנו השני שנותר בחיים של אדוארד השלישי, מלך אנגליה, מה שהפך את מורטימר ליורש פוטנציאלי לכס המלכות בתקופת שלטונו של המלך חסר הילדים ריצ'רד השני. עם מותו של רוג'ר מורטימר בשנת 1398, תביעה זו עברה לבנו וליורשו, אחיה של אן אדמונד, רוזן מרץ. בשנת 1399, ריצ'רד השני הודח על ידי הנרי הרביעי, מבית לנקסטר, מה שהפך את אדמונד מורטימר לאיום שושלתי על המלך החדש, שבתורו העמיד גם את אדמונד וגם את אחיו רוג'ר תחת משמורת מלכותית. אן ואחותה אלינור נשארו בטיפולה של אמם, הרוזנת אלינור, אשר זמן לא רב לאחר מות בעלה הראשון, נישאה ללורד אדוארד צ'רלטון מפוויס. לאחר מות אמם ב-1405, האחיות הצליחו פחות טוב מאחיהם ותוארו כ"חסרי כל", והזדקקו ל-100 פאונד לשנה לעצמן ולמשרתיהן. בסביבות תחילת 1408 (כנראה לאחר 8 בינואר), אן התחתנה עם ריצ'רד מקוניסבורג (1385–1415), בנו השני של אדמונד, דוכס יורק (בנו הרביעי של המלך אדוארד השלישי). הנישואים נערכו בחשאי וכנראה בחיפזון, ללא ידיעת קרוביה הקרובים ביותר, ואושרו ב-23 במאי 1408 על ידי רשות האפיפיור. לאן דה מורטימר וריצ'רד מקוניסבורג היו שני בנים ובת: איזבל מיורק (1409 – 2 באוקטובר 1484), אשר בשנת 1412, בגיל שלוש, התארסה לסר תומאס גריי, בנו ויורשו של סר תומאס גריי מהיטון (1384–1415), ממנו נולד לה בן אחד. איזבל נישאה בשנית, לפני ה-25 באפריל 1426 (הנישואים אושרו מאוחר יותר על ידי מתן רשות האפיפיור), עם הנרי בורצ'יר, רוזן אסקס הראשון. הנרי מיורק ריצ'רד מיורק, הדוכס השלישי מיורק (22 בספטמבר 1411 - 30 בדצמבר 1460), טוען יורקיסט לכס המלכות האנגלי, ואבי המלכים אדוארד הרביעי וריצ'רד השלישי, סבו של אדוארד החמישי. אן דה מורטימר נפטרה זמן קצר לאחר לידת בנה ריצ'רד ב-22 בספטמבר 1411. היא נקברה בקינגס לאנגלי, הרטפורדשייר, בארמון קינגס לאנגלי, בו שכנו קבריהם של הורי בעלה אדמונד מלאנגלי ואיזבלה מקסטיליה. לאחר פירוק המנזרים, שלושתם נקברו מחדש בכנסיית כל הקדושים, קינגס לאנגלי. Gransden 1992, p. 296. Tout 1894, p. 146. Dugdale 1849, p. 355. Griffiths 2004. CPR 1907, p. 392. Richardson IV 2011, p. 402. Kirby 1995, entries 469, 472. Harriss 2012. Richardson IV 2011, p. 400.
חוות פיצה

חוות פיצה (באנגלית: Pizza farm) היא חווה חקלאית שבה ממוקמת פיצרייה המגישה פיצות שעשויות מרכיבים שכולם או חלקם מגודלים בחווה עצמה. חלק מחוות הפיצה הן חוות הדגמה(אנ'), שהן גם מוסד חינוכי, ובהן מלמדים את המבקרים על חקלאות באמצעות הצגת אופן גידולם של מרכיבי הפיצה. בחווה מגדלים לעיתים קרובות מרכיבים שניתן להשתמש בהם בפיצה, כמו חיטה לבצק, עגבניות ועשבי תיבול לרוטב, בשר חזיר לפפרוני, בקר לגבינה, ואפילו עצי הסקה לתנור האפייה. לחוות מסוימות יש גישה למרבצי פחם או גז טבעי שיכולים לשמש כדלקים לחימום התנור. חלק מהחוות בנויות בצורה מעגלית, ומחולקות לחלקות שצורתן מזכירה את צורתן של פרוסות הפיצה. בקנדה יש חוות פיצה המלמדת סטודנטים, וישנן חוות פיצה נוספות במדינה. כמה מחוות פיצה הן בעיקר פיצריות שמטרתן עסקית ולא חינוכית. חוות פיצה הפכו לפופולריות במינסוטה, ויסקונסין, איווה ובמדינות נוספות בארצות הברית. Daniels, Calvin (2015-06-10). "Learning farming via the pizza". Yorkton This Week. ארכיון מ-2018-10-18. נבדק ב-2018-10-18.